Reguleringsbestemmelser for Vassfarporten hyttegrend.

Utkast datert:29.03.2005.
Tilhørende plankart datert 21.02.2005, sist revidert 29.03.2005

Kommunestyrets vedtaksdato:……………………………………….

1	Formål
Formålet med reguleringen er å tilrettelegge for hyttebebyggelse med tilhørende anlegg.
2	Generelt
Disse reguleringsbestemmelsene gjelder for det område som er vist med reguleringsgrense på plantegningen datert 21.02.2005, sist revidert 29.03.2005.
Området reguleres for følgende formål:
Pbl. §25, 1. ledd:	
1.	Byggeområder 
•	fritidsbebyggelse (fritidsboliger og tilhørende uthus) (sosi: 150)

2.	Landbruksområder
•	områder for jord- og skogbruk (sosi: 210)

6.	Spesialområder
•	privat veg (sosi: 601)
•	friluftsområde i sjø og vassdrag (sosi 614)
•	område for anlegg i grunnen (sosi: 620)
•	område for anlegg og drift av kommunalteknisk virksomhet (sosi: 621)
•	drikkevannsmagasin (sosi: 622)
•	frisiktsone ved veg (sosi: 640)
•	område for steinbrudd og masseuttak (sosi: 670)
•	annet spesialområde - område for fremtidig vegutvidelse (sosi: 699 ) 
•	annet spesialområde – skiløyper / skileik (sosi: 699)
•	annet spesialområde – alpinanlegg (sosi: 699)  

Pbl. §25, 2. ledd:	
Kombinert formål 
•	Massetak / Privat parkeringsplass  (sosi: 990)

3	Felles bestemmelser
Fellesbestemmelsene gjelder for hele planområdet.
3.1	Rekkefølgebestemmelser
Det vil ikke bli godkjent fradeling av tomter før det foreligger konkrete planer med en bindende fremdriftplan for utbedring av Bedehusvegen i samsvar med reguleringsplanen.
Det skal foreligge godkjent byggetillatelse på 75% av tomtene i feltene J, I, O, F, G, M, D og C før det tillates fradelt tomter i de øvrige feltene. Felt A og B på eiendommen 99/3,4,21 omfattes ikke av denne bestemmelsen.

Før det gis byggetillatelse for tomter i de enkelte felt (dvs. sammenhengende tomter) skal veg, vann , avløp og strøm være fremført i samsvar med reguleringsplan og utslippstillatelse.

3.2	Tomtedeling
Tomtedeling er vist på plankartet. Der det er ønskelig med endringer i den viste tomtedelingen, skal det være vedtatt tomtedelingsplan for delområdet før det gis tillatelse til fradeling av enkelt tomter eller igangsetting av tiltak, jf. Pbl § 28-1.

3.3	Husplassering
Husplasseringen er merket med en pel på tomta. Pelen skal ligge innenfor hyttas yttervegger. Mindre justering av hyttas plassering kan foretas etter kommunens anvisninger.

3.4	Søknad om tillatelse til tiltak
Med søknad om tillatelse til tiltak skal det sendes inn utomhusplan som beskrevet i Pbl § 69. Adkomstløsning til hytta, samt parkering, skal fremkomme av utomhusplanen. 

3.5	Veg, vann- og avløpsledninger
Tekniske planer for veger, vann- og avløpsledninger, samt infiltrasjonsområder skal godkjennes av kommunen før det gis tillatelse til tiltak. Så snart anleggsarbeidet er avsluttet, skal terrenginngrep plastres med stedlige masser.

3.6	Vegetasjon
Fjerning av vegetasjon (markdekke, busker og trær) er ikke tillatt før det foreligger tillatelse til tiltak, og kan bare gjøres innenfor det området som tillatelsen omfatter. 

3.7	Kabler og ledninger
Høyspentlinje, fordelingsnett for strømforsyning og for tele-/tv-/datakommunikasjon o.l. skal innenfor planområdet legges som jordkabler. Fastsetting av plassering for transformatorkiosker gjøres i samarbeid med nettleverandør. Bygninger og anlegg skal ha en estetisk god utforming.

3.8	Utforming av bygninger og anlegg
Kommunen skal ved søknad om tillatelse til tiltak påse at bebyggelse og anlegg får en god estetisk utforming tilpasset omgivelsene og basert på bruk av varige materialer.
Bygninger/anlegg i samme delfelt skal estetisk tilpasses hverandre.
3.9	Kulturminner
Dersom det under anleggsarbeid eller annen virksomhet i planområdet framkommer automatisk fredete kulturminner, må arbeidet straks stanses i den grad det berører kulturminnene eller deres sikringssoner på 5 meter, jf. Lov om kulturminner § 8. Melding skal snarest sendes til kulturminnemyndighetene i Oppland fylkeskommune slik at vernemyndighetene kan gjennomføre en befaring og avklare om tiltaket kan gjennomføres og evt. vilkårene for dette. 

4	Byggeområde - Område for fritidsbebyggelse (Felt A-O)  
4.1	Arealbruk
I området kan oppføres fritidsbebyggelse i form av hytter med tilhørende anlegg. På den enkelte tomt tillates det oppført en  hytte med inntil 2 tilhørende bygninger (uthus/annekser/garasjer/carporter). 

4.2	Grad av utnytting
Tillatt grad av utnytting er 15% BYA for alle bygninger på tomta. Selvstendige uthus/annekser/garasjer/carporter på inntil 20 kvm BYA kan tillates. Tillatt bruksareal T-BRA skal ikke overskride 250 kvm for alle bygninger.

4.3	Byggehøyder
For bebyggelsen tillates maksimal mønehøyde på inntil 5,0 m. Oppstugu på inntil en tredjedel av hovedetasjens bruksareal tillates. Mønehøyde på oppstugudel kan være inntil 6 meter.

4.4	Plassering
Hyttas plassering er vist med et koordinatfestet punkt. Hytta skal plasseres slik at punktet blir liggende innenfor hyttas yttervegger. Mindre justering av hyttas plassering kan foretas etter kommunens anvisninger.
Bebyggelse og anlegg skal lokaliseres slik at viktig vegetasjon (kfr. punkt 4.8) ikke skades.
Eventuelt uthus skal plasseres maksimalt 8 m fra hytta.

4.5	Utforming av bebyggelsen
Bygningene skal tilpasses terrenget ved at hovedmøneretningen legges parallelt med høydekotene og husets lengderetning. Den enkelte bygning på tomta skal ikke være større i areal på ett plan enn at eksisterende terrengs høydeforskjell mellom høyeste og laveste hjørne der hytta skal ligge er innenfor 1,6 meter. Alternativt kan tillates avtrappende innvendige nivåer dersom løsningen som helhet vurderes å ligge innenfor vanlig byggeskikk.

Ved utsjakting av fjell skal det tas hensyn til valgte drikkevannsløsninger jf. godkjent utslippssøknad.

All bebyggelse på tomta skal samles. Høyde fra overkant bjelkelag til underkant taksperre ved raft skal ikke overskride 220 cm. Høyde fra overkant bjelkelag til terreng skal ikke noe sted overskride 100 cm. Vesentlige oppfyllinger eller utgravinger inntil grunnmur i forhold til eksisterende terreng for å oppnå tillatt grunnmurhøyde tillates ikke.

Bygningene skal oppføres av tre evt. i kombinasjon med stein. Treverk skal beises eller males i jordfarger. Bestemmelser for farger gjelder også for vinduer, vindskier, listverk, tak og grunnmur. Lyse farger og kontrastfarger godkjennes ikke.

Verandaer, balkonger eller terrasser skal anlegges ut fra terrengets beskaffenhet og helhetlig hensyn, og skal skje i nært samarbeid med planmyndighetene.
 
Uthus skal oppføres i samme materialer og med samme formspråk som hytta.
 
Grunnmur og/eller peler for bygninger og terrasser skal i gjennomsnitt ikke være høyere enn 50 cm, og ingen steder høyere enn 1,0 m.  Eventuelt mellomrom mellom peler skal tettes til slik at beitedyr ikke kan sette seg fast. Materialer og formspråk tilpasses bygningene. 
Tak skal utformes som saltak med takvinkel 22 - 32 grader. Taktekkingen skal utføres som torvtak eller med materialer som gir en mørk og matt fargevirkning.

4.6	Gjerde
Det er ikke tillatt å sette opp gjerde. 

4.7	Ledninger
Vann- og avløpsledninger skal legges i bakken. Ved evt. sprenging/pigging  skal det tas hensyn til valgte drikkevannsløsninger jf. godkjent utslippssøknad.

4.8	Vegetasjon og terrengbehandling
Alle terrenginngrep skal tildekkes med stedlige masser. I ubebygde deler av byggeområdet skal opprinnelig vegetasjon og terreng bevares. Vegetasjon som har en viktig estetisk, klimatisk og/eller miljømessig funksjon skal bevares. Store furutrær og løvtrær skal søkes bevart.

5	LANDBRUKSOMRÅDER
5.1	Skogområder
Arealene utenom byggeområder reguleres til skogbruk. Området skal være åpent og tilgjengelig for allmennheten. Naturlig vegetasjon og terreng skal beholdes. Skogskjøtsel etc. som styrker områdets rekreasjonskvalitet er tillatt. 
Det er tillatt å gjøre nødvendige, enkle tiltak for å legge til rette for turstier og skiløyper. 
Plassering av campingvogner og telt er ikke tillatt innenfor området. I områdene er det ikke tillatt å drive virksomhet eller oppføre bygg/anlegg som er til hinder for områdets bruk til friluftsliv.

6	Spesialområder
6.1	Privat veg 
a)	Vegbredde og byggeavstand
Ved opparbeidelse av vegene tillates mindre justeringer i vegføringen for å sikre minimale terrenginngrep. Hovedadkomsten til området har en reguleringsbredde på  12 m. Øvrige veier har reguleringsbredde 10 m. eller 8 m.  Møteplasser tilpasses der det er naturlig mht. terreng og tomter

b)	Skjæringer/fyllinger
Vegen skal legges så skånsomt i terrenget som mulig. Det skal utføres minimalt med vegskjæringer og fyllinger, og det skal i hovedsak benyttes tilkjørte masser. Ved evt. sprenging/pigging  skal det tas hensyn til valgte drikkevannsløsninger jf. godkjent utslippssøknad. Fyllingene skal plastres umiddelbart etter at anleggsarbeidet er avsluttet. Det skal benyttes stedlige masser.

c)	Private parkeringsplasser
I områder avsatt til formålet kan det opparbeides enkle parkeringsplasser til bruk for grunneiere og hytteeiere innenfor planområdet. Ved opparbeiding av parkeringsplassene kan det kun utføres minimalt med terrenginngrep og evt. skjæringer og fyllinger skal plastres. Det skal benyttes stedlige masser. Parkeringsplassene i direkte tilknytning til alpinanlegget skal være tilgjengelige for allmennheten.

6.2	Friluftsområde i sjø og vassdrag
Områder navngitt ”Vannspeil” i planen skal behandles særskilt etter Vannressursloven før anleggelse kan skje. Dersom det skal settes ut fisk i dammene må dette behandles etter Lakse- og innlandsfiskeloven.

6.3	Område for anlegg og drift av kommunalteknisk virksomhet
a)	Arealbruk
Området kan brukes til renovasjon. Bygninger og anlegg skal ha en estetisk god utforming tilpasset omgivelsene. 

b)	Renovasjonsopplegg
Renovasjonsopplegget tilpasses den ordningen som praktiseres av Valdres Kommunale Renovasjon (VKR).

6.4	Vann og avløp (drikkevannsmagasin og område for anlegg i grunnen)
a)	Vann
Det vises til vannforsyningsplan. Det tillates innlagt vann i hyttene i henhold til godkjent utslippssøknad. Hytteområder kan ikke bygges ut før det er sikret nødvendig vannforsyning. Vannkildene skal godkjennes av mattilsynet før de tas i bruk. 

b)	Avløpsforhold. 
Det vises til utarbeidet VA-plan og utslippstillatelse. Ved evt. sprenging/pigging  skal det tas hensyn til valgte drikkevannsløsninger jf. godkjent utslippssøknad.

6.5	Frisiktsone ved veg
Frisiktsonen må holdes fri for sikthindrende gjenstander og vegetasjon som rager mer enn 0,5 m over tilstøtende vegers nivå. Gjerder i ikke sikthindrende utførelse kan likevel tillates med høyde opp til 0,8 m over tilstøtende vegers nivå.

Frisiktsonen utformes i henhold til vegnormalene for Statens Vegvesen. 

6.6	Område for steinbrudd og massetak (M og P/M)
a)	Arealbruk
I området merket P/M kan det drives uttak av grusmasser til reguleringsplanens formål. Etter avsluttet masseuttak skal området planeres og nyttes til utfartsparkering, tilgjengelig for allmennheten. P-plassen skal ha helling mot vest.

I området merket M kan det drives uttak av steinmasser med tilhørende videreforedling, som f.eks. knusing, sikting og mellomlagring til reguleringsplanens formål. Arealet kan brukes som deponi for overskuddsmasser. Etter avsluttet masseuttak skal området trappes, planeres og nyttes til landbruksområde.

b)	Støv og støy
Tiltaket må tilrettelegges slik at problemene med støv og støy blir minst mulig for omgivelsene.

6.7	Annet spesialområde – område for framtidig vegutvidelse
Arealet er avsatt for utbedring av vegen. 

Skjæringer/fyllinger
Vegutbedringen skal skje på en så skånsom måte som mulig. Det skal utføres minimalt med vegskjæringer og fyllinger, og det skal i hovedsak benyttes tilkjørte masser. Fyllingene skal plastres umiddelbart etter at anleggsarbeidet er avsluttet. Det skal benyttes stedlige masser.

6.8	Annet spesialområde – skiløyper / Skileik
Arealbruk
I området regulert til skiløype skal det etableres skiløyper/turveger. 

Det tillates ikke oppført bygninger innenfor området avsatt til skiløyper eller nærmere enn 10m. fra senterlinje på skiløype/turveg.

I området regulert til skileik skal det tilrettelegges ved at skogen ryddes slik at det vinterstid kan drives slik aktivitet på området. Området skal være tilgjengelig for allmennheten.

6.9	Annet spesialområde – alpinanlegg (eksisterende og framtidig)
Arealbruk og krav til bebyggelsesplan
Arealet regulert til eksisterende alpinanlegg skal benyttes til nedfart og skitrekk.
Areal regulert til framtidig alpinanlegg skal i framtida benyttes til nedfart og skitrekk. Det stilles krav til godkjent bebyggelsesplan for hele anlegget (både eksisterende og framtidig,  parkeringsareal og servicebygg, samt adkomst til Riksvei 243) før utvidelse av anlegget kan skje. Bebyggelsesplanen skal inneholde heistraseer, nedfartsbakker og evt. løypetraseer, bygninger for bevertning, skiutleie og lagring av maskiner i forbindelse med drift av alpinanlegget. Det skal stilles krav til landskapstilpasning, estetisk utforming av bygninger, parkering og anlegg samt krav til sikkerhet i anlegget.